CELEX: 62015CN0110
Language: da
Date: 2015-03-02 00:00:00
Title: Sag C-110/15: Anmodning om præjudiciel afgørelse indgivet af Consiglio di Stato (Italien) den 2. marts 2015 — Nokia Italia SpA m.fl. mod Ministero per i beni e le attività culturali (MiBAC) m.fl.

1.6.2015   
            
            
               DA
            
            
               Den Europæiske Unions Tidende
            
            
               C 178/7
            
         Anmodning om præjudiciel afgørelse indgivet af Consiglio di Stato (Italien) den 2. marts 2015 — Nokia Italia SpA m.fl. mod Ministero per i beni e le attività culturali (MiBAC) m.fl.
   (Sag C-110/15)
   (2015/C 178/07)
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøgere: Nokia Italia SpA, Hewlett-Packard Italiana srl, Telecom Italia SpA, Samsung Electronics Italia SpA, Dell SpA, Fastweb SpA, Sony Mobile Communications Italy SpA og Wind Telecomunicazioni SpA
   
      Sagsøgte: Ministero per i beni e le attività culturali (MiBAC), Società italiana degli autori ed editori (SIAE), Istituto per la tutela dei diritti degli artisti interpreti esecutori (IMAIE), in liquidazione, Associazione nazionale industrie cinematografiche audiovisive e multimediali (Anica) og Associazione produttori televisivi (Apt)
   
      Præjudicielle spørgsmål
   
   
               1)
            
            
               Er EU-retten — og navnlig 31. betragtning til og artikel 5, stk. 2, litra b), i direktiv 2001/29/EF (1) — til hinder for en national ordning (såsom artikel 71e i LDA [den italienske ophavsretslov] sammenholdt med artikel 4 i [det tekniske bilag til dekretet af] 30.12.2009), der med hensyn til medier og anordninger erhvervet til formål, der klart er forskellige fra privatkopiering — dvs. alene til erhvervsmæssig brug — overlader fastsættelsen af kriterier for afgiftsfritagelse »ex ante« til privatretlig forhandling — med andre ord »fri forhandling« — i særdeleshed hvad angår »gennemførelsesprotokollerne« i ovennævnte artikel 4, i mangel af almindelige bestemmelser og nogen form for sikring af ligebehandling af SIAE og de personer, som er forpligtet til at betale kompensationen, eller disses brancheorganisationer?
            
         
               2)
            
            
               Er EU-retten — og navnlig 31. betragtning til og artikel 5, stk. 2, litra b), i direktiv 2001/29/EF — til hinder for en national ordning (såsom artikel 71e i den italienske LDA sammenholdt med [dekretet af] 30.12.2009 og SIAE’s anvisninger om tilbagebetaling), der med hensyn til medier og anordninger erhvervet til formål, der klart er forskellige fra privatkopiering — dvs. alene til erhvervsmæssig brug — bestemmer, at anmodningen om tilbagebetaling kun kan indgives af slutbrugeren og ikke af fabrikanten af medier og anordninger?
            
         
      (1)  Europa-Parlamentets og Rådets direktiv 2001/29/EF af 22.5.2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10).